例如有一個智商測驗，有 50 條問題，理論上，呢啲問題冚唪唥都係量度緊智商，所以彼此之間理應喺得分上有返咁上下正相關，但研究發現，嗰 50 條問題當中有 5 條零舍係同其餘嗰啲問題有負相關，噉心理學家就好可能會要求攞走嗰 5 條問題（佢哋似乎唔係量度緊智商，所以唔應該擺喺一個智商測驗入面）變成一個 45 條問題嘅測驗。